《赠别姚燮诗 其四》
清代·孔继鑅

盛夏百族茂，之子含清秋。途穷室家远，得归其何求？

言驾山无车，欲济河无舟。奋飞无两翼，卧梦家山陬。

黄金驰道路，百骑如云浮。之子堕天末，心归身苦留。

一官蹇我足，八口增烦忧。爱君莫能辅，赠君双涕流。

作者简介：孔继鑅，字宥函，大兴籍曲阜人。道光丙申进士官刑部主事。殉难。有《心向往斋诗》。